༼ཉ༽༄༅། །འདིར་སྐུ་བརྙན་ལ་སྙན་ཤལ་ཕུལ་བའི་འདོད་དོན་གསོལ་གདབ་ཀྱི་རིགས་རྣམས་བཞུགས་སོ།། ན་མཿཤཱཀྱ་མུ་ན་ཡེ། སྟོབས་བཅུ་མངའ་བའི་སྟོན་མཆོག་ཐུབ་དབང་ཉིད། །ཚེ་རབས་གཏན་གྱི་སྐྱབས་སུ་བཟུང་བ་བདག །རྣམ་འདྲེན་ཁྱོད་རྗེས་སློབ་ཅིང་བསྟན་འགྲོའི་དོན། །སྒྲུབ་ལ་བར་ཆད་ཀུན་ལས་རྣམ་རྒྱལ་ཞིང་། །ཁྱད་པར་རྒྱལ་སྲས་སྤྱོད་པ་རྨད་བྱུང་གིས། །དོན་གཉིས་སྒྲུབ་ལ་མེད་ཐབས་མེད་པའི་མིག །མཐོང་བྱེད་དབང་པོའི་སྒྲིབ་གཡོགས་ཆུ་འཛིན་འདི། །ཐུགས་རྗེའི་རླུང་གིས་རྗེས་མེད་གཏོར་མཛོད་ཅིག །མཐུན་རྐྱེན་ཤེས་བྱ་རིག་པའི་ལྟད་མོ་ལ། །ཐོགས་མེད་འཇུག་པའི་འདྲེན་བྱེད་ཆེས་གསལ་བ། །ལུང་རྟོགས་བསྟན་པར་ཕན་པའི་འཆད་རྩོད་རྩོམ། །རྟག་འཇོ་བསྟན་པའི་སྣང་བྱེད་བདག་བྱིན་རློབས། །ཞེས་པ་འདིའང་དྲིའི་གཙང་ཁང་གི་ཐུབ་ཆེན་ཡིད་བཞིན་ནོར་བུ་ལ། གེགས་སེལ་འདོད་དོན་གསོལ་བའི་ཆེད་དུ་བནྡེ་ཚུལ་ཁྲིམས་རིན་ཆེན་གྱིས་སྨྲས་པའོ།།